Thor Øivind Jensen

Thor Øivind Jensen (født 11. mars  1952) er en norsk statsviter. Han er førsteamanuensis ved Institutt for administrasjon og organisasjonsvitenskap ved Universitetet i Bergen. 

Jensen er utdannet cand.polit. (1979) fra Universitetet i Bergen med hovedfag i offentlig administrasjon og organisasjonskunnskap på oppgaven Interesser og informasjon. Organisering av informasjonsstrømmer som forklaringsvariabel og virkemiddel på legemiddelområdet. Hans forskningsinteresser har vært konsentrert om helse- og sosialpolitikk, forbrukerpolitikk og spørsmål knyttet til demokrati og deltakelse. Jensen har blant annet skrevet Internett i lokaldemokratiet? (2000) og levert bidrag til fagbøkene Forbrukeren – helt, skurk eller offer (2002), Forbruk – lyst, makt, iscenesettelse eller mening? (2004) og Forbrukersosiologi – Makt, tegn og mening i forbrukersamfunnet (2007).	

 Eksterne lenker  


  Presentasjon ved Universitetet i Bergen

Kategori:Norske statsvitere
Kategori:Førsteamanuenser ved Universitetet i Bergen
Kategori:Alumni fra Universitetet i Bergen